**NARVA LINNAVOLIKOGU**

**OTSUS**

Eelnõu

**Narva Linnavolikogu 21.04.2016 otsuse nr 146 „Projekti “Narva ja Ivangorodi kaldapealsete ajaloolise kaitseala integreeritud arendamine, III etapp” teostaja määramine ning omafinantseeringu ja sildfinantseeringu kinnitamine“ muutmine**

**1. ASJAOLUD JA MENETLUSE KÄIK**

Narva Linnavolikogu 21.04.2016 otsuse nr 146 „Projekti “Narva ja Ivangorodi kaldapealsete ajaloolise kaitseala integreeritud arendamine, III etapp“ kinnitati projektis osalemise, projekti omafinantseering ja anti luba sildfinantseerimise võtmiseks.

Projekt “Narva ja Ivangorodi kaldapealsete ajaloolise kaitseala integreeritud arendamine, III etapp/ Jõepromenaadid 3” (Development of historical riverside protection area in Narva/Estonia and Ivangorod/Russia III stage/River Promenades III) on elluviimisel Euroopa naabruspoliitika rahastamisvahendi (ENI) Eesti-Vene piiriülese koostöö programmi toetuse abil.

Projekti „Jõepromenaadid 3“ elluviimist alustati 1.07.2019. Projekti peamised tegevused Narvas on: olemasoleva jõepromenaadi jätkamine Joaoru puhkealas, sh poolsaarel, kalda ranniku tugevdamine, sildade rekonstrueerimine saarel, energiasäästliku valgustuse paigaldamine, kergliiklusteede ehitamine, 5-kroonise rahatähe vaatega vaateplatvormi ehitamine, territooriumi heakorrastamine.

Avatud hankemenetluse „Narva jõeäärse promenaadi projekteerimis- ja ehitustööd, etapp 2 (viitenumber: 231466)“ tulemusel sõlmis Narva Linna Arenduse ja Ökonoomika Amet 16.04.2021 projekteerimis-ehitustööde töövõtulepingu (edaspidi tekstis „ehitustööde leping“) OÜ-ga RTS Infraehitus. Tööprojektide koostamise ja ehitustööde käigus tekkis vajadus lisa- ja muudatustööde tegemises.

2022. aasta aprilli seisuga on töövõtja poolt esitatud 16 muudatusettepanekut kogumaksumusega ca 295 528,69 eurot (KM-ga), mis ületab lepingus ettenähtud reservi ja projekti eelarvet. Esitatud muudatusettepanekud on seotud järgmiste muudatustöödega: Joaoru saare sildade tekiplaadi muudatus, kaldakindlustuse muudatus, 5-kroonise vaatega vaateplatvormile pideva elektritoite tagamine uue liitumiskilbi (VVJK-1) rajamisega, Joaoru alal lisanduvad valvekaamerad, vaateplatvormi asendiplaani ja valgustite muudatus, Joaoru puude raie ja sadeveetorustike pikendamine, Joaoru asendiplaani muudatus, Raja tn tänavavalgustuse elektritoide, Joaoru lisanduvad elektrikaablite kaitsetorustikud, Joaoru saare haljastus ning ajutine õhuliin Joaoru tänavavalgustuse liitumiseks.

Ehitustööde lepingu täitmise käigus on Töövõtja tegevust mõjutanud ka 2022. aasta veebruaris alanud sõda Ukrainas ning lääneriikide poolt Venemaa ja Valgevene suhtes kehtestatud majandussanktsioonid, mis tekitasid olulisi häired tarneahelates ja tõid kaasa ehitumaterjalide hindade hüppelise kasvu. Seoses eeltoodud vääramatu jõu asjaoluga esitas töövõtja 12.04.2022 muudatusettepaneku tööde maksumuse suurendamiseks summas 180 706, 09 eurot (KM-ga).

Eeltoodu alusel ja lähtudes asjaolust, et projekti „Narva ja Ivangorodi kaldapealsete ajaloolise kaitseala integreeritud arendamine, III etapp“ edukas elluviimine on Narva linna jaoks oluline, tuleb projekti eeldatava omafinantseeringu summat aastateks 2017 – 2022 suurendada 195 288 euro võrra ehk kuni 469 110,56 euroni. Omafinantseeringu suurendamisel suureneb ka projekti kogueelarve aastateks 2017 – 2022 kuni 2 830 731,31 euroni.

Eesti-Vene piiriülese koostöö programmi sekretariaat on teadlik projekti lisarahastamise vajadusest ja tegeleb omalt poolt lisarahastuse küsimusega. Lisaraha eraldamine nõuab kooskõlastamist Euroopa Komisjoniga, mis omakorda nõuab lisaaega ja võib kesta rohkem kui 6 kuud. Programmi positiivse lisaraha eraldamise otsuse korral tagastatakse lisaraha linnaeelarvesse.

Seoses eeltooduga tuleb muuta Narva Linnavolikogu 21.04.2016 otsuse nr 146 (viimati muudetud Narva Linnavolikogu 24.09.2020 otsusega nr 45) punkti 3.2 kajastatud omafinantseeringu summat.

Projekti sildfinantseerimise mahtu summas 263 544 eurot ei muudeta. Projekti omafinantseerimise ja sildfinantseerimise summad aastate lõikes on ette nähtud Narva linna arengukavas, sh eelarvestrateegias.

**2. ÕIGUSLIKUD ALUSED**

2.1. Kohaliku omavalitsuse korralduse seaduse § 22 lg 1 punkti 8 alusel kuulub laenude ja teiste varaliste kohustuste võtmine volikogu ainupädevusse.

2.2. Haldusmenetluse seaduse (HMS) § 64 lõike 1 alusel kohaldatakse haldusakti kehtetuks tunnistamise kohta sätestatut ka haldusorgani poolt haldusakti muutmise ja haldusakti kehtivuse peatamise suhtes.

2.3. HMS § 68 lõige 2 sätestab, et haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.

**3. OTSUS**

# 1. Muuta Narva linnavolikogu 21.04.2016 otsuse nr 146 „Projekti “Narva ja Ivangorodi kaldapealsete ajaloolise kaitseala integreeritud arendamine, III etapp“ punkti 3.2 sõnastus järgmiselt:

# „3.2 Kinnitada projekti „Narva ja Ivangorodi kaldapealsete ajaloolise kaitseala integreeritud arendamine, III etapp“ omafinantseeringuks aastatel 2017-2022 kokku kuni 469 110,56 eurot laenu arvelt.“

**4. RAKENDUSSÄTTED**

4.1. Otsus jõustub seadusega sätestatud korras.

4.2 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

Vladimir Žavoronkov

Linnavolikogu esimees